Bergfiets – Page 6 – Hoërskool Merensky
Merensky oorheers bergfietsuitdaging
Gepubliseer op October,11 2015
Sewe bergfietsryers van Hoërskool Merensky het op 10 Oktober deelgeneem aan die Debtsafe Cansa Bergfietsuitdaging in Potgietersrus. Armand Cronjé (o.14) verwerf goud in die mans 10km wedren. Christelle Coetzer (o.14) het ook op haar beurt eerste oor die wenstreep gejaag in die dames 10km uitdaging. Michelle Stevens en Alex Strydom is tweede in onderskeidelik die junior meisies en seuns 35km wedren. Robert Retief, Bernice Cronjé en Sheldon Muller het ook die 35km ren voltooi. Hoërskool Merensky spog ook tydens hierdie geleentheid met die prys vir die skool met die vier vinnigste leerlinge, naamlik Christelle Coetzer, Armand Cronjé, Michelle Stevens en Robert Retief.
Eerste vir Merensky by SA bergfietskompetisie
Gepubliseer op October,06 2015
Christelle Coetzer en Armand Cronjé in hul Limpopo kleure. Ses atlete van Hoërskool Merensky het Saterdag en Sondag, 3 en 4 Oktober, deelgeneem aan die Spur SA Skole bergfietskompetisie. Al nege provinsies het deelgeneem, asook Botswana, Namibië en Zimbabwe. Dit was die eerste keer wat Hoërskool Merensky aan hierdie kompetisie deelneem en Christelle Coetzer, Michelle Stevens, Arman Cronjé, Robert Retief, Amelia Middleton en Alex Strydom het hul baie goed van hul taak gekwyt. ‘n Skolekompetisie het Saterdag plaasgevind. Die fietsryers moes in mergelende hitte twee tot vyf rondtes van vyf kilometer elk aflê en so punte vir hul skool insamel. Christelle het hier vyfde geeïndig, met…